# Charlize Theron

### A Wikipédiából, a szabad lexikonból.

Charlize Theron (1975. augusztus 7.) Oscar-díjas dél-afrikai színésznő

Charlize Theron a dél-afrikai Benoni-ban (Johannesburg közelében) született, apja Charles egy kis építési vállalkozást vezetett, amit anyja, Gerda vett át apja halála után. Charles francia hugenották leszármazottja, anyja német származású.

Theron anyanyelve az afrikaans, de ugyanolyan jól, akcentus nélkül beszél angolul is. A Theron nevet afrikaans-ul „Tronn”-nak ejtik, de a színésznő inkább az angolosabb „Trón/Szrón” kiejtéssel használja vezetéknevét (kb. mint az angol „thrown” szó).

Szülei egyetlen gyerekeként a családi farmon nőtt fel, 13 éves korában bentlakásos iskolába került. Tizenöt éves korában szemtanúja volt apja halálának, aki agresszív alkoholista volt és Charlize anyja lőtte le önvédelemből, amikor egy alkalommal az rátámadt. Anyja ellen nem emeltek vádat.

## [szerkesztés] Karrierje

16 éves korában, miután megnyert egy helyi szépségversenyt, egy éves modellszerződéssel Milánóba utazott. Szerződése lejártakor éppen New York-ban dolgozott és úgy döntött, hogy a városban marad. Beiratkozott a Joffrey Balett Iskolába, de 18 évesen egy térdsérülés véget vetett balettáncosi karrierjének, ekkor vett egy jegyet Los Angelesbe.

Nyolc hónappal a városba érkezése után megkapta első (szöveg nélküli) filmszerepét, egy csak videón megjelent kis költségvetésű filmben. Innen karrierje gyorsan ívelt felfelé, egyre jelentősebb hollywoodi filmekben játszott, a '90-es évek második felében már komoly kasszasikerekben is, mint az Ördög ügyvédje, vagy az Árvák hercege.

1999 májusában szerepelt az amerikai Playboy magazin hasábjain. A meztelenség nem volt számára szokatlan, már korábban is, ha a fimszererep megkívánta, nem hezitált levetőzni a kamerák előtt, pl. az Ördög ügyvédje vagy a 2 nap a völgyben című filmekben.

Néhány további karakterszerep után 2003-ban ráosztották a sorozatgyilkos Aileen Wuornos szerepét A Rém c. filmben. Roger Ebert filmkritikus így fogalmazott: „a mozitörténelem egyik legnagyszerűbb alakítása”. Az elismerő kritikák után több díjat is besöpört, legfontosabbként a 2004-es Oscarok közül a legjobb női főszereplőnek járót, mellé a Screen Actors Guild-et és Golden Globe-ot is. Ő az első dél-afrikai, aki valaha Oscart nyert.

Filmszerepei mellett több exkluzív reklámszerződést is kapott, 2004-ben John Galliano szerződtette a Christian Dior márka reklámarcának, az együttműködés jelenleg (2006 márciusában) is tart.

2005. szeptember 30-án avatták fel bronz csillagát a Hollywood-i Hírességek Sétányán. Az év végén (Európában 2006-ban) mutatták a főszereplésével készült Aeon Flux c. filmet, ami azonban a bevételek tekintetében alulmúlta a várakozásokat. A Északon c. filmben Josey Ames szerepéért ismét jelölték az Oscar-ra és a Golden Globe-ra is, de végül egyiket sem nyerte meg.

## [szerkesztés] Magánélete

Theron 1998 januárja és 2001 júliusa között a Third Eye Blind együttes énekesével, Stephen Jenkins-szel járt, de a zenész szakított vele, mert Charlize sürgette a házasságot. Jelenlegi barátjával, a szintén színész Stuart Townsend-del a Trapped és a Nézz az égre! c. filmekben játszott együtt. Los Angelesben élnek de egyelőre nem terveznek házasságot, Theron úgy nyilatkozott, hogy addig nem akar házasodni, amíg ezt azonos nemű párok is meg nem tehetik. 2005 októberében anyja újra férjhez ment Kaliforniában, a médiában elterjedt hogy Charlize és Stuart esküvője lesz, ezért az eseményt paparazzik lepték el.

Az Aeon Flux forgatása közben Berlinben megsérült, meg kellett operálni.

A női jogok harcosaként is felhívta magára a figyelmet, ezenkívül lelkes és harcos állatvédő, aktív tagja a PETA állatvédő szervezetnek.

Szeretett volna – anyja származása okán – német útlevelet is igényelni, de a berlini belügyminisztérium elutasította, mert egyetlen rokona sem él az országban.

## [szerkesztés] Fontosabb filmjei

Év | Cím | Szerep
2008 | A brazil meló | Stella Bridger
2007 | Ostrom Seattle-ben | Ella
2005 | Aeon Flux | Aeon Flux
2005 | Kőkemény Minnesota | Josey Aimes
2004 | Nézz az égre! | Gilda Bessé
2003 | A rém | Aileen Wuornos
2003 | Az olasz meló | Stella Bridger
2002 | Négyen résen | Candy Kirkendall
2002 | Csapdában | Karen Jennings
2001 | Édes november | Sara Deever
2001 | A jade skorpió átka | Laura Kensington
2000 | Bagger Vance legendája | Adele Invergordon
2000 | Férfibecsület | Gwen Sunday
2000 | A bűn állomásai | Erica Stoltz
2000 | Hulla, hó, telizsák | Ashley Mercer
1999 | Árvák hercege | Candy Kendall
1999 | Az asztronauta | Jillian Armacost
1998 | Joe, az óriásgorilla | Jill Young
1998 | Sztárral szemben | szupermodell
1997 | Az ördög ügyvédje | Mary Ann Lomax
1997 | Egyedül nem megy! | Billie Tyler
1996 | Nyomul a banda | Tina
1996 | 2 nap a völgyben | Helga Svelgen

## [szerkesztés] Külső hivatkozások

- Hivatalos honlapja
- Charlize Theron az Imdb-n
- Charlize Theron linkgyűjtemény magyarul

A lap eredeti címe "http://hu.wikipedia.org../../../c/h/a/Charlize_Theron_7109.html"

Kategória: Dél-afrikai színészek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Dansk
- Deutsch
- Español
- Euskara
- Suomi
- Français
- עברית
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- Тоҷикӣ
- Türkçe
- 中文